Sjonathan Wiki:Community Portal

sweet home

Xylofagou (Greek: Ξυλοφάγου) is a sprawling Greek-Cypriot village situated close to the A3 Motorway between Dhekelia (Larnaca) and Paralimni / Agia Napa. It lies on the northern flank of a hill,[2]on the edge of an area of a group of several similar villages known as the Kokkinochoria (red earth area), known for growing vegetables, especially potatoes. [[File:Panagia_tumblr_nawb3deGPt1tku1p3o1_1280.jpg|thumb|#xylofagou
 * 1) cyprus]]

Υπάρχουν δυο εκδοχές για το πώς πήρε το όνομά του το χωριό.

Κατά την πρώτη, η θάλασσα της περιοχής είναι γνωστή από τα πανάρχαια χρόνια για τα ναυάγια, που προκαλούσε. Ο τόπος αυτός που «έτρωγε τα ξύλινα καράβια» ονομάστηκε Ξυλοφάου.

Κατά τη δεύτερη εκδοχή, που είναι και η επικρατέστερη, το χωριό αγκάλιαζε ένα πυκνό δάσος. Κάποτε, εμφανίστηκε σκουλήκι, προφανώς έντομο, το οποίο κατέτρωγε τα τρυφερά βλαστάρια των δένδρων και τα κατέστρεφε. Οι κάτοικοι ονόμασαν το σκουλήκι εκείνο «ξυλοφάον». Με τον καιρό επικράτησε να ονομάζεται και το χωριό Ξυλοφάου.

Στην ακρογιαλιά που βρίσκεται στα νοτιοανατολικά της Ξυλοφάγου, σε ένα σημείο, όπου ο γκρεμός κοφτερός και απότομος κατεβαίνει κατακόρυφα και βυθίζεται στη θάλασσα, υπάρχει το στόμιο μιας σπηλιάς, γνωστής σαν «Σπήλιος των Αγίων Σαράντα». Στο δάπεδο, τα πλευρά και την οροφή είναι ζυμωμένα με σκληρό και αδιαχώριστο πέτρωμα αμέτρητα απολιθωμένα οστά. Οι κάτοικοι των γύρω χωριών πίστευαν πως τα οστά αυτά πρέπει να ήταν λείψανα πρωτοχριστιανών μαρτύρων, οι οποίοι σφαγιάσθηκαν εδώ. Νεότερες, όμως, έρευνες έδειξαν ότι τα απολιθωμένα οστά στη σπηλιά των «Αγίων Σαράντα» ανήκουν σε ιπποπόταμους, πριν από εκατομμύρια χρόνια.

Τρία περίπου χιλιόμετρα στα νότια της Ξυλοφάγου, βρίσκεται ο «Πύργος». Η θέα απο εδώ είναι πανοραμική και μεγαλειώδης. Ο επισκέπτης που αγαπά την άγρια βλάστηση θα απολαύσει εδώ τη μεγάλη ποικιλία των αγριόχορτων και αγριολούλουδων, κυκλάμινα, ματσικόριδα, θα αναπνεύσει καθαρό οξυγόνο και θα χαρεί την αρωματική μυρωδιά του θυμαριού, το απαλό ροζ των κυκλαμίνων.

Ο Πύργος έχει σχήμα κυλινδρικό με πελεκητούς κυβικούς ασβεστόλιθους. Κατά τη διάρκεια του Β' Παγκοσμίου Πολέμου ο Πύργος χρησιμοποιήθηκε από τους Βρετανούς ως παρατηρητήριο για την επισήμανση εχθρικών πλοίων, υποβρυχίων και αεροπλάνων.

Το ιστορικό εξωκλήσι της Παναγίας βρίσκεται ένα χιλιόμετρο νοτιοδυτικά του χωριού. Ονομάζεται και «Παναγία του συρμάτου» γιατί βρίσκεται σε περιοχή που λέγεται «σύρμα», δηλαδή χώρος απ'όπου περνούν ορμητικά νερά της βροχής. Σύμφωνα με την παράδοση στο χώρο αυτό υπήρχε ένα παλαιό μοναστήρι που κτίστηκε το 13ο αιώνα. Οι επιδρομές των Μαμελούκων Τούρκων το 1426 έφεραν την καταστροφή στο μοναστήρι. Ενας μοναχός για να γλιτώσει πήρε το Ευαγγέλιο και την εικόνα της Μεγαλόχαρης και κρύφτηκε απέναντι απο το εξωκλήσι σε μια σπηλιά που λέγεται σπηλιά της Παναγίας.